Ingvild Bryn

Ingvild Bryn (sündinud 18. märtsil 1961 Vossis) on norra teleajakirjanik.

Ta on Norra riigiringhäälingu NRK televisiooni õhtuse uudistesaate "Dagsrevyen" saatejuht. Bryn on lõpetanud Volda Ülikooli Kolledži ja Oslo Ülikooli. 

Bryn alustas tööd uudistesaatejuhina 1990. aastal, misjärel oli ta korrespondent USA-s Washingtonis. Ta oli koos Morten Harketiga Oslos toimunud 1996. aasta Eurovisiooni lauluvõistluse saatejuht. 
 
Ingvild Bryn on abielus, peres kasvab 2 lapsendatud last.

Norra ajakirjanikud
Sündinud 1961
Teleajakirjanikud